|  |  |
| --- | --- |
| ΦΥΛΛΟ 8ου (1ου) ΜΑΘΗΜΑΤΟΣ | Γ’ ΛΥΚ. |
|  | ΙΣΤΟΡ. Θ. Κ. |
|  | ΜΑΘ. 8ο (**1ου**) |
|  | 1/2  |
|  | 42-46 |

# Α. ΕΝΟΤΗΤΑ: Γ. Οι Οικονομίκεσ Εξελιξεισ Κατά Τον 20ο Αιώνα

1. Το Αγροτικο Ζητημα

## Β. ΔΙΔ. ΥΛΙΚΟ:

1. Η βιομηχανική επανάσταση στη Δύση επέβαλε την κατάτμηση των μεγάλων φεουδαρχικών ιδιοκτησιών σε μικρές οικογενειακές μονάδες γης.
2. Στην Ελλάδα η διανομή των «εθνικών γαιών» αμέσως μετά την επανάσταση του 1821 απομάκρυνε αρχικά τις σχετικές εντάσεις.
3. Αργότερα, όμως, η διεύρυνση του ελληνικού κράτους επέβαλλε πιεστικά την επίλυση του αγροτικού ζητήματος (πιέσεις των τσιφλικάδων για δασμολογική προστασία κτλ.)
4. Το 1907 ψηφίζονται νόμοι που επιτρέπουν στην κυβέρνηση την απαλλοτρίωση μεγάλων ιδιοκτησιών για αναδασμό.

5. Ο Βενιζέλος το 1917 αποφασίζει την ολοκλήρωση της αγροτικής μεταρρύθμισης, αφ’ ενός για να στηρίξει την ελληνική έγγειο ιδιοκτησία στις νεοαποκτηθείσες περιοχές και αφ’ ετέρου για να αποκαταστήσει τους πρόσφυγες και να αποφύγει τις κοινωνικές εντάσεις.

6. Τα προβλήματα των μικροκαλλιεργητών κυρίως στη διακίνηση και τη διάθεση της παραγωγής τους επέβαλαν τη λήψη μέτρων προστασίας τους:

* ίδρυση της Αγροτικής Τράπεζας
* κρατικοί παρεμβατικοί οργανισμοί
* αγροτικοί συνεταιρισμοί

Με αυτά κατορθώθηκε η άμβλυνση του αγροτικού ζητήματος.

**Γ. ΕΡΩΤΗΣΕΙΣ ΚΑΤΑΝΟΗΣΗΣ ΚΑΙ ΕΜΠΕΔΩΣΗΣ ΤΗΣ ΥΛΗΣ**:

1) Να εκτιμηθεί και να σχολιαστεί η στιγμή κατά την οποία η κυβέρνηση Βενιζέλου αποφάσισε την αγροτική μεταρρύθμιση.

2) Να σχολιαστεί ο πίν. 7 της σελ. 46.

**Δ. ΕΡΓΑΣΙΕΣ ΓΙΑ ΤΟ ΣΠΙΤΙ**: 1) Ποια επιτεύγματα και ποια εμπόδια που αφορούν τη γεωργία της Ελλάδας κατά το 19ο αιώνα παραθέτει η πηγή των σσ. 45-46;

2) Ποιοι παράγοντες επέτρεψαν τη δημιουργία των μεγάλων τσιφλικιών στην Ελλάδα του 19ου αιώνα; Παρουσιάστε συνοπτικά τις επιπτώσεις της δημιουργίας των τσιφλικιών στην οικονομική και την κοινωνική ζωή του τόπου.

3) **Διδασκαλία πηγής**:

**Η απουσία του αγροτικού κινήματος και η ιδεολογία των αγροτών**

*Οι Έλληνες αγρότες ουδέποτε ανέπτυξαν μια ταξική πολιτική ιδεολογία, ένα συνεκτικό και μαζικό κοινωνικό κίνημα και το αντίστοιχό του στην πολιτική, ένα αγροτικό κόμμα. Η ελληνική αγροτική τάξη όχι μόνο δεν επιδίωξε και δεν απέκτησε ποτέ συλλογική πολιτική εκπροσώπηση και μέσω αυτής άμεση εξουσία, αλλά απεναντίας προσχώρησε στα συστήματα αξιών στα οποία οι κυρίαρχες τάξεις βάσιζαν την ιδεολογία και τα συμφέροντά τους κι έτσι τις υποστήριξε, ουσιαστικά, στη διατήρηση της κυριαρχίας τους.*

*Η περίπτωση της αγροτικής εξέγερσης του 1910 στο Κιλελέρ, παρά τους σχετικούς μύθους, είναι από τα χαρακτηριστικότερα παραδείγματα αυτού του φαινομένου. Η εξέγερση έγινε λίγο μετά το στρατιωτικό κίνημα του 1909. Μολονότι οι κινηματίες αξιωματικοί έβλεπαν με συμπάθεια το αγροτικό ζήτημα, το θεωρούσαν τόσο δευτερεύον, ώστε ούτε καν το είχαν αναφέρει στο πρόγραμμά τους. Έτσι, όταν λίγους μήνες μετά το στρατιωτικό κίνημα έγινε η εξέγερση των Θεσσαλών αγροτών, την έπνιξε στο αίμα αυτή ακριβώς η κυβέρνηση, που ελεγχόταν άμεσα από τους στρατιωτικούς. Παρ’ όλα αυτά, στις εκλογές που έγιναν μερικούς μήνες αργότερα, στο σύνολο των 48 εδρών της Θεσσαλίας οι αγροτικές ψήφοι ανέδειξαν 46 ανεξάρτητους βουλευτές, από τους οποίους οι περισσότεροι υποστήριξαν τους στρατιωτικούς. Οι αντιφάσεις αυτές δείχνουν ότι η εξέγερση του Κιλελέρ δεν ήταν το αποκορύφωμα του αγώνα μιας συνειδητής τάξης αγροτών. Ήταν ένα αυθόρμητο, σχεδόν ενστικτώδες ξέσπασμα ενός γεωγραφικά απομονωμένου τμήματος μιας ιδεολογικά αποπροσανατολισμένης και πολιτικά εκμαυλισμένης αγροτικής τάξης. Και μέσα από αυτό το παράδειγμα φαίνεται καθαρά πόσο ασύνδετη ήταν η πολιτική ζωή στην Ελλάδα από τα βαθύτερα κοινωνικά προβλήματα, πόσο είχε αυτονομηθεί από τη διάρθρωση των οικονομικών και κοινωνικών σχέσεων που κυριαρχούσαν στην ελληνική κοινωνία και των αντίστοιχων ταξικών δυνάμεων.*

*Γ. Δερτιλή «Κοινωνικός μετασχηματισμός και στρατιωτική επέμβαση (1880-1909)»*

**Αντώνης Μιχαηλίδης**

 Φιλόλογος